**Referat fra styremøte i Buskerud Bygdekvinnelag**

16. oktober 2016 hos Frøydis Løkensgard, Utsikten 7, Hokksund

Tilsted: Inger Margrethe Medhus, Frøydis Løkensgard, Else Hval, Reidun Røisli, Sølvi Jødal, Mette Rustand og Kristin Baalerud. I tillegg møtte Birgit Flesaker som leder av valgkomiteen, gikk etter sak 30/16.

**Sak 27/16 Godkjenning av innkalling og saksliste**

Enstemmig godkjent

**Sak 28/16: Referatsaker**

**A:** Referat fra forrige styremøte ble godkjent av alle styremedlemmene da de fikk referatet oversendt på mail.

**B:** Sone A, B, C, D, E og F har gjennomført sonemøter. Sone D har hatt sonestyremøte.

De enkelte sonerepresentantene refererte fra hvert sine møter. Sølvi har deltatt på 4 sonemøter og selv arrangert et sonestyremøte. Inger Margrethe har laget en Power Point-presentasjon som hun har delt, og som noen har brukt. Den er i korte trekk noe om BBK's og NBK's oppgaver. Dessuten hadde vi en gjennomgang på innhold i sonemøtene forrige møte. Felles var at der vi hadde nevnt noe om forslaget fra Landsmøtet om å endre logoen vår "Kornbandet", var diskusjonen kommet skikkelig i gang. Felles hadde også vært en kort orientering fra de forskjellige lokallaga om hva de dreiv med for tida.

**Begrepsavklaring:**

**Sonemøter** er for alle medlemmer i sonen, ansvarlig er sonerepresentant i sonen i samarbeid med det lokallaget som arrangerer

**Sonestyremøter** er for alle styremedlemmene i sonen, ansvarlig er sonerepresentant i sonen i samarbeid med det lokallaget som arrangerer

**Soneledermøter** er for alle lederne i sonen, ansvarlig er sonerepresentant i sonen

**Fellesmøte i sonen** er for alle medlemmene i sonen, ansvarlig er det laget som står for møtet

**C.** Mette hadde deltatt på Ledermøte i Buskerud Bondelag på Thorbjørnsrud Hotell, Jevnaker 11. og 12. november 2016. Der markert de også sitt 70-års-jubileum og hun hadde hilst fra BBK og gitt boka "Naturens spiskammer" i gave.

**D.** Sonerepresentantene må være flinke til å purre opp skjemaene med de nye styresammensetningene etter årsmøtene i lokallaga og sende kopi til Inger Margrethe. Skjema må også innhentes om det ikke er noen endringer. De må også minne lokallaga på å sende inn rapportskjema til NBK, helst digitalt (ligger under organisasjonsdokumenter og er enkelt å fylle ut). Lokallaga må også sende en kopi av årsmeldinga si til sin sonereprentant (sonerepresentanten skal ha 5 minutts presentasjon på årsmøte i mars). Dessuten er det flott for sonerepresentanten å få møteplanene framover.

**Sak 29/16: Søknad fra Ål BK om støtte fra Lang-lang-rekke-kontoen**

Vedtak: Søknaden må behandles etter årsmøtet i 2017, som sak 17/16. Sølvi gir beskjed til Ål BK.

**Sak 30/16: Valgkomiteens arbeid**

Birgit Flesaker og styret orienterte hverandre om valgkomiteens funksjon fram mot årsmøtet i mars.

**Sak 31/16: Gjennomgang av reiseregningsskjemaene**

Vi gjennomgikk de enkeltes reiseregningsskjema som skal være sendt Sølvi innen 1. desember. Hun videresender til kasserer Åse Skagenes for utbetaling.

Praksis har vært følgende:

Ved styremøter får alle i styret møtegodtgjøring og kjøregodtgjøring. Ved sonemøter får leder av BBK møtegodtgjøring og kjøregodtgjøring, sonerepresentantene får ingen godtgjøring i sin sone.

Vedtak: Ved inspirasjonsseminaret 4.2.2017 få styremedlemmene møtegodtgjøring og kjøregodtgjøring.

**Sak 32/16: Inspirasjonsseminar 4. februar 2017 på Benterudstua, Hønefoss**

Sølvi har forespurt NBK om noen der kan være foredragsholdere og fått napp fra Ingrid Marit Terum og Gunn Jorunn Sørum. De kan ta for seg forskjellig oppgaver og Inger Margrethe kan også bidra på data-sida. Alle var enige om at bruk av Facebook/hjemmeside/oppslag på nettsider mm er mer enn aktuelt og viktig å få med en sekvens i løpet av dagen. Det er også en sekvens med orientering om NBK's styringsdokumenter og hvordan avholde styremøter/medlemsmøter/åpne møter. Idemyldring om diverse møtetemaer og verving er aktuelt, det samme er hvordan vi integrerer våre nye landsmenn.

Kristin lager en invitasjon med påmeldingsskjema når alle vi skal forespørre, har svart. Den må ut før jul!

4. februar møter alle styremedlemmene kl. 8.00 for å klargjøre lokalet og smøre rundstykker til deltakerne kommer mellom 9.30 og 10. Oppstart kl. 10.00. Lunsj kl. 13.00, varme karbonader blir kjørt ut fra Arbeidssenteret i Hole, styremedlemmene baker.

Lokalet koster kr. 2.000,-, og har internett-tilgang.

Mette er møteleder med Inger Margrethe som assistent.

**Sak 33/16: Gjensidigestiftelsen**

Gjensidigestiftelsen har årskonferanse i Oslo 25. januar 2017. Deltakelsen er gratis og Else og Inger Margrethe reiser. Sølvi har mal for søknadsprosedyre om noen av laga har et godt prosjekt.

**Sak 34/16: Buskerudbunadene**

Ingen i styret har hatt særlig kjennskap til Buskerudbunadene. Frøydis har undersøkt noe og orienterte om hva hun har funnet ut fra tidligere saksmateriell og fra tidligere deltakere av bunadskomiteen. Hun vil også orientere seg mot Husfliden og Gøy Tøy. Det er disse forretningene som forhandler bunadene.

**Sak 35/16: Knappeteppet og blomsterteppe**

Vi avventer opphenging av knappeteppet på Bråset bo og omsorgsenter.

Reidun tar ned teppet på Føden på Drammen sykehus + skiltet med opprinnelsen.

**Sak 36/16: Årsmøte 2017 på Lampeland**

Lite nytt om denne saken nå. Kristin innkaller den lokale komiteen. Ordfører har lovt å komme. Annonser koster kr. 2000,- for 1/1-side, kr. 1000,- for ½-side og kr. 500,- for ¼-side.

Sonerepresentantene må sørge for at vandreloddbøkene til årsmøtelotteriet sirkulerer rundt i lokallaga. Pengene fra hvert lokallag settes inn på Buskerud BK's konto 2280.23.01956 etter hvert. Husk å merke innbetalinga med årsmøtelotteri 2017.

**Sak 37/16: Styremøter framover**

Neste styremøter blir 4. januar 2017 hos Kristin, Bjønnåsvegen 1, Lampeland og 18. januar 2017 hos Sølvi, Bønsnesveien 77, Røyse